'नया रास्ता' एक अच्छा और महत्त्वपूर्ण संग्रह है जो अपनी अलग काँटेदार, सामाजिक प्रतिबद्धता से लैस अनूठी भाषिक छंदबद्धता के लिए जाना जाएगा; लेकिन कुछ कविताओं में कवि की काव्य-एकाग्रता टूटी भी है।
'नया रास्ता' एक अच्छा और महत्त्वपूर्ण संग्रह है जो अपनी अलग काँटेदार, सामाजिक प्रतिबद्धता से लैस अनूठी भाषिक छंदबद्धता के लिए जाना जाएगा; लेकिन कुछ कविताओं में कवि की काव्य-एकाग्रता टूटी भी है। 'हालचाल’, ‘ख़याली पुलाव’, ‘फ़ेसबुक’, ‘भ्रम’ जैसी कविताओं में असावधान कथ्य-चुनाव, ढीला काव्य-हुनर, संवेदनात्मक हड़बड़ी और यथार्थ का औसत प्रस्तुतिकरण दिखाई देता है। बड़े से बड़े कवि की भी रचनात्मक यात्रा के ये सहज अवरोध-बिंदु हैं, जिनसे जूझकर हर कवि अपने आगे के काव्यबोध को मज़बूत बनाता है।